
REGULAMENTUL PRIVIND PRESTAREA DE ACTIVITĂȚI
DE CĂTRE CONTRAVENIENȚI, ÎN FOLOSUL COMUNITĂȚII

Capitolul  I
Dispoziții generale

         Art. 1. - Sancțiunea contravențională a prestării unei activități în folosul comunității poate fi aplicata numai de către instanța de judecată. 

        Art. 2. -  Dispozițiile prezentului Regulament se aplică tuturor contravenienților persoane fizice, cu domiciliul pe raza comunei VULCANA-BĂI, pentru care instanța de judecată a dispus prestarea unei activități în folosul comunității, ținând seama de aptitudinile fizice și psihice, precum și de nivelul pregătirii profesionale, de la caz la caz. 

         Art. 3. -  La stabilirea conținutului activității în folosul comunității aplicate de către instanța de judecată, care urmează sa fie prestata de către contravenient, se va avea în vedere pregătirea profesională și starea de sănătate a acestuia, fiind exceptată prestarea activității în locuri cu un grad ridicat de risc în efectuarea activității sau care, prin natura lor, pot pricinui suferințe fizice sau pot produce daune sănătății persoanei. 

Capitolul II
Domeniile în care se poate presta activitate în folosul comunității

         Art. 4. -  Activitatea, munca neremunerată în folosul comunității se va presta în cadrul Primăriei comunei Vulcana-Băi, în următoarele domenii: 
a)  întreținerea și înfrumusețarea  zonei centrale a satului Vulcana-Băi  (sala de sport, căminul cultural, Centrul de informare turistică, primăria, postul de polițe, biserica, monumentul eroilor, grădinița, școala, stațiile de călători);
b) întreținerea și înfrumusețarea zonei centrale a satului Vulcana de Sus (căminul cultural, biserica,  monumentul eroilor, grădinița, punctul sanitar, școala, stațiile de călători);
c)  întreținerea în zona cimitirelor,  din satele: Vulcana-Băi, Nicolaești și Vulcana de Sus și a platformelor de precolectare a gunoaielor;
d)  curățirea manuală a albiilor pârâurilor din comună;
e) curățirea vegetației lemnoase și ierboase aflate pe marginea drumului  comunal și județean, a străzilor și intrărilor din comună.

Capitolul  III
Executarea sancțiunii contravenționale a prestării unei activități în
folosul comunității. Drepturi și obligații

          Art. 5. - Prestarea unei activități în folosul comunității se dispune de către primarul comunei prin dispoziție în executarea mandatului emis și comunicat de instanța de judecată împreună cu dispozitivul hotărârii. 

         Art. 6. - În executarea mandatului, primarul comunei stabilește, de îndată, conținutul activității ce urmează să fie prestată de contravenient, condițiile în care acesta execută sancțiunea, precum și programul de lucru. 

         Art. 7. - Sancțiunea prestării unei activități în folosul comunității se execută după programul de muncă al contravenientului, maximum 2 ore/zi, iar în zilele nelucrătoare 6-8 ore/zi, în condițiile în care este posibilă supravegherea activității contravenientului. În cazul în care contravenientul are posibilitatea să execute sancțiunea în fiecare zi din cursul săptămânii, cu asigurarea corespunzătoare a supravegherii activității acestuia, durata maximă de lucru nu poate depăși 8 ore/zi. 

         Art. 8. -  Supravegherea executării sancțiunii prestării unei activități în folosul comunității se asigură de primar, prin persoane împuternicite prin dispoziție, cu sprijinul compartimentului de poliție locală.

          Art. 9. - Repartizarea sarcinilor și coordonarea acțiunilor întreprinse de persoanele împuternicite de primar și supravegherea executării sancțiunii prestării unei activități în folosul comunității se realizează în baza unui program de supraveghere și control întocmit de primar pentru fiecare persoană în cauză, prin dispoziție, cu avizul compartimentului de poliție locală în a cărei raza teritoriala își are domiciliul sau reședința contravenientul. Un exemplar al programului rămâne în evidenta autorității locale.
 
         Art. 10. - Contravenientul se prezintă in termen de maxim 3 zile de la primirea mandatului la primarul comunei Vulcana-Băi  pentru luarea in evidență și executarea sancțiunii. 

         Art. 11. - (1) In cazul neprezentării de trei ori succesiv ,nemotivat, a persoanei obligate a executa sancțiunea prestării unei activități in folosul comunității, se considera întreruptă executarea sancțiunii și se va comunica în scris judecătoriei. . 
(2) Se consideră absență motivată, aceea întemeiată pe considerente medicale și justificată cu acte doveditoare . 

          Art. 12. - Evidența sancțiunilor aplicate și a executării sancțiunilor se asigură prin consemnarea într-un registru întocmit în acest sens, în grija primarului, prin persoanele împuternicite în acest sens prin dispoziție. 

Capitolul IV
Executarea sancțiunii contravenționale a prestării unei activități în
folosul comunității în cazul minorului

          Art. 13. -  Prestarea de activități în folosul comunității poate fi efectuată și de către minorii cu vârsta cuprinsă între 16 și 18 ani. 

          Art. 14. - Minorul nu poate fi obligat la prestarea unei activități care comportă riscuri sau este susceptibilă să îi afecteze educația ori să îi dăuneze sănătății sau dezvoltării sale fizice, mentale, spirituale, morale sau sociale. dispozițiile art. 7 se aplică în mod corespunzător. 

          Art. 15. - Sancțiunea prestării unei activități în folosul comunității se execută după programul de școală al contravenientului, maximum 3 ore/zi, iar în zilele nelucrătoare 6 ore/zi, în condițiile în care este posibilă supravegherea activității contravenientului. În cazul în care contravenientul minor are posibilitatea să execute sancțiunea în fiecare zi din cursul săptămânii, cu asigurarea corespunzătoare a supravegherii activității acestuia, durata maximă de lucru nu poate depăși 6 ore/zi. 

Capitolul  V
Sancțiuni

Art.16. - Primarul/conducerea activității la care contravenientul are obligația să se prezinte și să presteze activitatea în folosul comunității pot cere instanței de judecata înlocuirea acestei sancțiuni cu sancțiunea amenzii, in cazul în care contravenientul, cu rea voință, nu se prezintă la primarul comunei  pentru luarea în evidență și executarea sancțiunii. 
Capitolul VI 
Dispoziții finale

Art. 17. - Prestarea activității în folosul comunității se va desfășura cu respectarea legislației muncii, a legislației privind protecția muncii și P.S.I. 

         Art. 18. -  Dacă până la punerea în executare a mandatului de executare a sancțiunii prestării unei activități în folosul comunității sau dacă în timpul executării sancțiunii prestării unei activități în folosul comunității intervine o hotărâre definitivă de condamnare la o pedeapsă privativă de libertate, cu executare, sancțiunea contravențională sau executarea muncii neremunerate în folosul comunității nu se mai execută. 
         
Art. 19. - Prezentul Regulament se completează cu prevederile Ordonanței Guvernului nr. 55 2002, cu  dispozițiile organelor și instituțiilor competente și alte acte normative incidente.
